ઉલ્લેખનીય છે કે ગુરુવારે ટ્રમ્પ વહીવટી તંત્રએ પત્ર જાહેર કરીને 12 જૂનના સિંગાપોરમાં યોજાનાર સમિટ રદ કરવાની જાહેરાત કરી હતી. આ પત્રમાં ટ્રમ્પને ટાંકીને જણાવાયું હતું કે, ‘હું તમને મળવા માટે ઘણો આશાસ્પદ હતો, પરંતુ દુ:ખની વાત એ છે કે તાજેતરમાં નિવેદનમાં જબરજસ્ત ગુસ્સો અને ખુલીને શત્રુતાનો આભાસ થયો હતો. મને લાગે છે કે આવા સમયે સમિટ યોજવી યોગ્ય નથી.’ પત્રમાં જણાવાયું હતું કે ઉત્તર કોરિયાના તાજેતરના વલણ બાદ આ સમિટ રદ કરવા સિવાય અન્ય કોઈ વિકલ્પ નહતો.